Greek Legal Document

Category: 232

Content:
22. ΑΠΟΦΑΣΙΣ ΚΥΒΕΡΝΗΤΙΚΟΥ ΟΙΚΟΝ. ΣΥΜΒΟΥΛΙΟΥ Αριθ. 353 της 4 Φεβρ./3 Μαρτ. 1966 (ΦΕΚ Α΄ 45) Περί εφοδιασμού πλοίων δι’ ελαιολάδου. Έχον υπ’ όψιν: 1.Το άρθρ. 6 παρ. 1 του Ν.Δ. 3786/57 «περί μέτρων προστασίας της Εθνικής Ελαιοπαραγωγής και Οργανώσεως των σχετικών προς ταύτην Υπηρεσιών του Υπουργείου Γεωργίας». 2.Την υπ’ αριθ. 93 της 13ης Μαΐου 1965 Πράξιν του Υπουργικού Συμβουλίου «περί διευρύνσεως των αρμοδιοτήτων του ΚΟΣ» και  3.Το υπ’ αριθ. 70126/26.1.66 έγγραφον του Υπουργού Εμπορίου, σχετικόν με το εν περιλήψει της παρούσης θέμα, αποφασίζει: Εγκρίνει όπως, εις περίπτωσιν εφοδιασμού πλοίων εκτελούντων πλόας εξωτερικού ή μικτούς, υπό Ελληνικήν ή ξένην σημαίαν, δια της αναγκαιούσης εις αυτά εκάστοτε ποσότητος Ελληνικού ελαιολάδου, εκ της ελευθέρας αγοράς, δια τα πληρώματα και τους επιβάτας των, κατά τας, περί εφοδιασμού πλοίων εκτελούντων πλόας εξωτερικού ισχυούσας εκάστοτε διατάξεις, η εν λόγω ποσότης ελαιολάδου συσκευάζηται εις λιθογραφημένα λευκοσιδηρά δοχεία, χωρητικότητος μέχρις είκοσι δύο χιλιογράμμων, ως δια ταύτα ορίζεται δια της εν προοιμίω της παρούσης διατάξεως του υπ’ αριθ. 3786/1957 Ν.Δ/τος. Η παρούσα δημοσιευθήτω δια της Εφημερίδος της Κυβερνήσεως. 16.Κ.β.22 Ταμεία Ελιάς-Δακοκτονία